עורך דין סרבי, שבעבר יצג את השליט לשעבר סלובודן מילושביץ נורה למוות מול ביתו בבירה בלגרד - כך מסרו אתמול (שבת) הרשויות במדינה. משרד הפנים מסר דרגוסלאב אוגנינוביץ', בן 57, נורה למוות מול דירתו בשכונת נובי בוגרד. בנו בן ה-26 נפצע בזרועו הימנית בתקרית, שהרקע אליה לא ברור.
עורך הדין הבולט היה חלק בתחילת שנות ה-2000 מצוות משפטי שסייע להגן על מילושביץ שהואשם בפשעי מלחמה בבית דין מיוחד של האו"ם עבור מלחמות יוגוסלביה לשעבר. עם זאת, הרודן מת בתא המעצר של בבית הדין בהאג ב-2006, עוד לפני פסק הדין.
במהלך השנים אוגנינוביץ' גם הגן על כמה מבכירי העולם התחתון של סרביה. כמה חברים בולטים ברשתות הפשע המאורגן בסרביה ובמונטנגרו נהרגו בבלגרד בשנתיים האחרונות, במה שמתארת המשטרה כמלחמה על שוק הסחר בסמים הבלתי-חוקיים.